Jake Zyrus

Si Jake Zyrus (ipinanganak Mayo 10, 1992 bilang Charmaine Clarice Relucio Pempengco) o dating kilalang Charice Pempengco ay isang Pilipinong mang-aawit na sumikat dahil sa pamamagitan ng Youtube. Binansagan ni Oprah Winfrey bilang Pinakatalentandong batang babae sa Daigdig (noong bago pa siyang sumailalim sa gender transition), at inilabas niya ang kanyang unang internasyunal na studio album na Charice noong 2010. Pumasok sa ika-pitong pwesto ang album sa Billboard 200, na naging dahilan upang si Zyrus ang kauna-unahang Asyanong solong mang-aawit na nakapasok sa kasaysayan ng Top 10 ng tsart ng Billboard 200. Sa paglalantad ng tunay na katauhan bilang isang transman at pagbabagong anyo nito, nagpasimula namang bumagsak ang kaniyang karera sa larangan ng pagkanta. Ang dating pang-internasyunal na boses ay hindi na kinilala ng karamihan. Sa kabila nito’y naging mas masaya naman ang mang-aawit dahil sa pinili nitong landas.

Diskograpiya

 Charice (2010)
 Infinity (2011)
 Chapter 10 (2013)

Mga sanggunian

Mga kawing na panlabas

 Opisyal na Websayt ng Warner Bros. Records 
 Opisyal na Himpilan sa YouTube
 
 

Mga artista mula sa Pilipinas
Mga mang-aawit
LGBT mula sa Pilipinas